[{"text_idx": "#000011", "text": "Dane yn barod i frwydro am grys rhif 9"}, {"text_idx": "#000013", "text": "Gyda 11 o geisiau yn ystod ei 15 ymddangosiad diwethaf i\u2019r Scarlets, mae Dane yn profi ei werth yn ystod y Bencampwriaeth Rygbi Unedig."}, {"text_idx": "#000014", "text": "Ac wrth i\u2019r Scarlets paratoi am y ge\u0302m agoriadol yn Ne Affrica y penwythnos yma, mae\u2019r chwaraewr 23 oed yn ysu am gyfle arall i arddangos ei dalent."}, {"text_idx": "#000015", "text": "Gyda\u2019r mewnwyr rhyngwladol Gareth Davies a Kieran Hardy yn rhan o\u2019r garfan yn dilyn yr ymgyrch yng Nghyfres yr Hydref, mae Blacker yn ymwybodol bod angen iddo wneud bob cyfle i gyfri."}, {"text_idx": "#000017", "text": "\u201cMae\u2019n wych, mae\u2019r gystadleuaeth yn fy ngwthio i fel chwaraewr,\u201d dywedodd o flaen ge\u0302m rownd chwech ar Ddydd Sadwrn yn erbyn Cell C Sharks yn Jonsson Kings Park."}, {"text_idx": "#000019", "text": "\u201cI mi, mae\u2019n bwysig i drial cael fy nghynnwys yn y garfan ar ddiwrnod ge\u0302m cymaint a dwi gallu. Dwi\u2019n ymwybodol o faint o her yw hi i gael y cyfle ac os nad wyt ti\u2019n cymryd y cyfle gall misoedd fynd heibio cyn i un arall ddod rownd."}, {"text_idx": "#000021", "text": "\u201cDw i dal yn ifanc, dal i ddysgu, y mwya\u2019 allai bigo i fyny wrth y bois y mwya\u2019 wnai wella fel chwaraewr.\u201d"}, {"text_idx": "#000023", "text": "Nawr mae\u2019r sylw\u2019n troi at yr her o chwarae 8,500 o filtiroedd i ffwrdd a chwarae mewn tymheredd gwahanol iawn wrth i\u2019r timau De Affrig paratoi i chwarae eu gemau cartref cyntaf yn y twrnamaint."}, {"text_idx": "#000025", "text": "\u201cRydym yn gwybod eu potensial nhw fel gwrthwynebwyr, mae\u2019r bois yn fawr ac byddyn nhw\u2019n chwilio i ennill y tir. Mae gennym nhw llawer o falchder wrth chwarae adref ac fyddyn nhw\u2019n di\u0302m cryf ar tomen eu hunain; mae\u2019n hanfodol i ni gyrraedd eu lefel nhw yn gorfforol.\u201d"}, {"text_idx": "#000026", "text": "Mae Blacker, sydd yn barnu mai\u2019r Springbok Faf de Klerk fel ei wrthwynebwr caletaf erioed, yn gyfarwydd iawn a\u0302\u2019r De Affrig ar o\u0302l bod yn rhan o daith Cymru D18 (carfan a oedd yn cynnwys ei gyd-chwaraewyr Scarlets Corey Baldwin a Ryan Conbeer), ac yn rhan o di\u0302m saith bob ochr Cymru ar daith Cyfres y Byd."}, {"text_idx": "#000027", "text": "Roedd ei ffurf ar ddiwedd y tymor diwethaf wedi\u2019i arwain at drafodaethau i\u2019w gael ei gynnwys yn ngharfan haf Cymru."}, {"text_idx": "#000028", "text": "Os all Dane barhau i serennu yng nghrys Scarlets, pwy a w\u0302yr beth sydd i ddod yn y dyfodol?"}, {"text_idx": "#000029", "text": "\u201cMae pob chwaraewr ifanc eisiau chwarae i\u2019w gwlad,\u201d ychwanegodd. \u201cYn sicr mae hynny yn darged i mi. Dw i am ganolbwyntio a ceisio chwarae ar fy ngore\u2019 i\u2019r Scarlets.\u201d"}]